open-index/open-wikipedia-markdown huggingface dataset:
Max-Born-Institut für Nichtlineare Optik und Kurzzeitspektroskopie

**Max-Born-Institut für Nichtlineare Optik und Kurzzeitspektroskopie** (**MBI**)  er et forskningsinstitutt i Berlin grunnlagt 1991. Det er underlagt stiftelsen Forschungsverbund Berlin og Wissenschaftsgemeinschaft Gottfried Wilhelm Leibniz (WGL). 

Max-Born-Institut ligger i Berlin-Adlershof. Det er oppkalt etter fysikeren Max Born.

MBI utviklet i juli 2004 en krystallbasert harddisk, som kan danne grunnlag for en ny type elektronisk lagringsmedium.

## Eksterne lenker

* http://www.mbi-berlin.de/ – offisiell side
* http://www.heise.de/newsticker/meldung/49638- *Festplattenalternative auf Kristallbasis*, 31. juli 2004 14:52 (Heise Online)
* http://www.nature.com/cgi-taf/DynaPage.taf?file=/nature/journal/v430/n6999/abs/nature02728_fs.html
Jerry Lee Lewis

**Jerry Lee Lewis** (født 29. september 1935 i Ferriday i Louisiana i USA, død 28. oktober 2022 i Memphis i Tennessee i USA) var en amerikansk musiker, sangskriver og pianist, også kjent som **The Killer**. I slutten av 1950-årene var han en av de mest populære rockeartistene. Han var en virtuos pianist.

## Liv og virke
### Bakgrunn
Jerry Lee Lewis vokste opp i en meget religiøs familie og sang mye gospel. Han begynte å spille piano åtte år gammel. Han var gift syv ganger og to av hans koner døde under uklare omstendigheter. Han giftet seg i 1957 med sin tremenning Myra da hun bare var 13 år gammel. Lewis ble i 1976 arrestert etter å ha kommet hjem til Elvis beruset og bevæpnet.

### Musiker
Lewis var en pioner innen rock'n'roll-musikk. Han ble oppdaget i 1956 i Memphis i Tennessee av lydtekniker Jack Clement, som jobbet i Sun Studios. Han slo igjennom følgende år med rockabilly-sangene «Whole Lotta Shakin' Goin' On» og «Great Balls of Fire». I perioden 1957-58 var han en blant ytterst få rockabilly-artister som kunne måle seg med Elvis Presley i popularitet, basert på antall oppførte sanger på amerikanske og britiske hit-lister, og antall solgte LP-er. Great Balls of Fire fikk Elvis til å høre tam ut skrev bladet *[[Rolling Stone]]*.

Under en turné i England i 1958 fikk populariteten imidlertid en brå slutt. Hans ekteskap med sin 13-årige slektning Myra Gale Brown (datter av hans fetter) fikk medias oppmerksomhet, og førte til at Lewis ble svartelistet av mange radiokanaler over flere år. I Lewis’ sørstatlige familiebakgrunn var det på denne tiden fremdeles forholdsvis vanlig at jenter tidlig i tenårene giftet seg med eldre menn, noe som ofte ble oversett i medias omtale av saken. 

Lewis fortsatte å produsere musikk hos Sun Studios fram til 1963, men var sjelden å finne på hit-listene lengre. Populariteten begynte imidlertid å vokse igjen da han gjorde karriere som country-artist fra 1968 og utover 1970-årene. Albumet *Last Man Standing* ble sluppet høsten 2006 og mottok gjennomgående positive kritikker.

Lewis fikk en stjerne på Hollywood Walk of Fame, og ble medlem av Rock and Roll Hall of Fame i 1986.

Han var fetter av countrysangeren Mickey Gilley og predikanten Jimmy Swaggart.

## Hitsingler
* «Crazy Arms» (1956)
* «It'll Be Me» (1957)
* «Whole Lotta Shakin' Goin' On» (1957)
* «Great Balls of Fire» (1957)
* «Breathless» (1958)
* «High School Confidential» (1958)
* «What'd I Say» (1961)
* «Chantilly Lace» (1968)
* «Another Place, Another Time» (1968)
* «What's Made Milwaukee Famous (Has Made A Loser Out of Me)» (1968)
* «Me and Bobby McGee» (1971)

## Referanser


## Eksterne lenker
* 
* 
* 
*
James Guthrie (plateprodusent)

**James Guthrie** (født 14. november 1953 i London, England) er en britisk plateprodusent og lydtekniker best kjent for sitt arbeid med Pink Floyd.

Guthrie var lydtekniker og medprodusent for Pink Floyds bestselgende album *[[The Wall]]* (1979), samt turneen og har i ettertid arbeidet med bandet i forskjellige roller på alle utgivelser siden da. Han har også ført oppsyn med nyutgivelsen til CD av hele katalogen og vært tekniker under nyutgivelser til 5.1 Surroundlyd. Guthrie fikk en «Grammy-pris» for beste lyd på *[[Pink Floyd: The Wall]]* i 1982. Guthrie var bindeleddet mellom Roger Waters og resten av Pink Floyd etter at Waters forlot bandet, og han klarte å få til et samarbeid mellom medlemmene om utgivelsen av samlealbumet  i 2001.

Guthrie har vært å finne bak miksepulten på soloutgivelser til både Roger Waters, David Gilmour, Nick Mason og Richard Wright. Han har også produsert Totos «Grammyvinnende» debutalbum, Queensrÿches album *The Warning* (1984), Judas Priests album *Stained Class* (1978) og *Hell Bent for Leather* (1979) mens han i 1983 var lydtekniker på filmen *The Dead Zone*.

## Diskografi
* 1978 – *Judas Priest* – Stained Class (Produsent)
* 1978 – *Toto* – Toto (Produsent)
* 1979 – *Judas Priest* – Hell Bent for Leather (Produsent)
* 1979 – *Pink Floyd* – The Wall (Perkusjon, sequencer, synthesizer, assisterende produsent, lydtekniker, miksing)
* 1981 – *Pink Floyd* – Money (LP singel, miksing)
* 1981 – *Nick Mason* – Fictitious Sports (Miksing)
* 1983 – *Pink Floyd* – The Final Cut (Lydtekniker, produsent)
* 1984 – *Queensrÿche* – The Warning (Produsent)
* 1984 – *David Gilmour* – About Face (Miksing)
* 1987 – *Pink Floyd* – A Momentary Lapse of Reason (Lydtekniker på nyutgivelse)
* 1992 – *Roger Waters* – Amused to Death (Miksing)
* 1994 – *Pink Floyd* – The Division Bell (Lydtekniker)
* 1995 – *Pink Floyd* – P-U-L-S-E (Produsent)
* 1996 – *Richard Wright* – Broken China (Miksing)
* 2000 – *Pink Floyd* – Is There Anybody Out There? (Produsent, miksing)
* 2000 – *Roger Waters* – In the Flesh Live (Produsent, miksing)
* 2001 – *Pink Floyd* –  (Produsent, miksing)
* 2003 – *Pink Floyd* – Dark Side of the Moon 30-års jubileumsutgave (Tekniker på 5.1 format)
* 2004 – *Pink Floyd* – The Final Cut nyutgivelse (Lydtekniker, produsent)

## Film
* 1982 – *[[Pink Floyd: The Wall]]* (Lydtekniker)
* 1983 – *The Dead Zone* (Lydtekniker)

## Referanser


## Eksterne lenker
* 
*
Ulf von Euler

**Ulf Svante von Euler-Chelpin** (født 7. februar 1905 i Stockholm, død 9. mars 1983 samme sted) var en svensk fysiolog og nevrokjemiker av delvis tysk opprinnelse.

Euler-Chelpin fant 1930 i menneskelig sperma det såkalte prostaglandin. Han oppdaget at noradrenalin fungerer som kjemisk informasjonsformidler .

Han fikk Nobelprisen i fysiologi eller medisin i 1970 sammen med Julius Axelrod og Bernard Katz.

Hans far Hans von Euler-Chelpin mottok Nobelprisen i kjemi i 1929.

## Referanser


## Eksterne lenker
Walk the Line (filmmusikk)

***Walk the Line*** er filmmusikken til biografien om Johnny Cash, *[[Walk the Line]]*. Istedenfor å bruke Cashs versjoner, valgte regissør James Mangold å spille inn sangene på nytt, med skuespillerne. Han fikk hjelp av produsent T-Bone Burnett, som tidligere hadde satt sammen filmmusikken til *[[O Brother, Where Art Thou?]]*

## Spor
Vokalist i parentes.
#«Get Rhythm» (Joaquin Phoenix) – 2:26
#«I Walk the Line» (Phoenix) – 3:20
#«Wildwood Flower» (Reese Witherspoon) – 2:31
#«Lewis Boogie» (Waylon Malloy Payne) – 2:01
#«Ring of Fire» (Phoenix) – 3:42
#«You're My Baby» (Jonathan Rice) – 2:12
#«Cry! Cry! Cry!» (Phoenix) – 2:35
#«Folsom Prison Blues» (Phoenix) – 2:52
#«That's All Right» (Tyler Hilton) – 1:46
#«Juke Box Blues» (Witherspoon) – 2:15
#«It Ain't Me Babe» (Phoenix og Witherspoon) – 3:05
#«Home of the Blues» (Phoenix) – 2:40
#«Milk Cow Blues» (Hilton) – 2:19
#«I'm A Long Way From Home» (Shooter Jennings) – 2:15
#«Cocaine Blues» (Phoenix) – 2:50
#«Jackson» (Phoenix og Witherspoon) – 2:49

### Hvem synger hva?
* Joaquin Phoenix : Johnny Cash
* Reese Witherspoon : June Carter
* Waylon Malloy Payne : Jerry Lee Lewis
* Jonathan Rice : Roy Orbison
* Tyler Hilton : Elvis Presley
* Shooter Jennings : Waylon Jennings

## Eksterne lenker
*
Bilderedigeringsprogram

**Bilderedigeringsprogram** er et grafisk dataprogram eller en samling av programmer som gjør det mulig å redigere og manipulere visuelle bilder på en datamaskin. 

Bilderedigeringsprogrammer faller hovedsakelig i to grupper:
* bildebehandlingsprogram for rastergrafikk eller punkgrafikk (også kalt bitmap) 
* bildebehandlingsprogram for vektorgrafikk (strektegning).

Det mest kjente bilderedigeringsprogrammet er Adobe Photoshop. Et fritt alternativ til dette er the GIMP.
Gesamtdeutscher Block/Bund der Heimatvertriebenen und Entrechteten

**Gesamtdeutscher Block/Bund der Heimatvertriebenen und Entrechteten** (*Fellestysk blokk/Forbundet av hjemstedsfordrevne og rettsløse*) var et politisk parti i Vest-Tyskland fra 1950 til 1961.  Det var representert i Forbundsdagen fra 1953 til 1957.

## Navn, målgruppe og medlemmer
Partiet vendte seg for det første mot *Heimatvertriebene,* som er tysk for *de som er* *fordrevne fra sitt hjemsted.* Det gjaldt de tyskspråklige statsborgere i Øst-Europeiske land som etter andre verdenskrig ble fordrevet fra sine hjem og videre til Øst- og Vest-Tyskland. Men partiet rettet seg også mot [*die*] *Entrechteten,* tysk for *de som var fratatt sine rettigheter*. Det gjaldt blant annet nasjonalsosialister som gjennom avnazifiseringen i Tyskland hadde mistet sine statsborgerlige og yrkesmessige rettigheter og posisjoner. Mange i disse gruppene fant ingen representasjon i de andre politiske partiene i landet.

De tysktalende flyktningene kom fra Øst-Preussen, Vestpreussen, Pommern, Schlesien, Øst-Brandenburg, Posen og andre deler av Øst-Europa. Partiet fikk vedtatt den føderale flyktningeloven, lover om massiv understøttelse til flyktninger og bygning av boliger til flyktninger. Hundrevis av boligområder med navn av østprøyssisk, pommersk eller schlesisk herkomst minner om dette. 

## Etablering og nedleggelse
Partiet ble grunnlagt i januar 1950 av Waldemar Kraft i Schleswig-Holstein. Det ble et halvt år senere nest største parti ved valget til Schleswig-Holsteins landdag, og fikk 23,4 % oppslutning. Ved det føderale valget i 1953 fikk partiet 5,3 % og ble representert med 27 representanter i Forbundsdagen.

Partiet inngikk sammen med CDU, FDP og Deutsche Partei i Konrad Adenauers andre regjering. Partiets leder Waldemar Kraft ble forbundsminister for særlige oppgaver og Theodor Oberländer forbundsminister for fordrevne, flyktninger og krigsskadede. Etter interne uoverensstemmelser, som eskalerte på partiets landsmøte i 1954 i Bielefeld, trådte Kraft, Oberländer og andre tilhengere av den såkalte *borgerblokk-fløyen* eller *K.O.-gruppen* ut av partiet, og meldte seg 1956 inn i CDU. GB/BHE fusjonerte før det føderale valget i 1961 med Deutsche Partei, og ble til Gesamtdeutsche Partei.

## Partiformenn
*1950–1954 Waldemar Kraft
*1954–1955 Theodor Oberländer
*1955–1958 Friedrich von Kessel
*1958–1961 Frank Seiboth
Seiboth ble etter fusjonen sammen med Herbert Schneider formann for GDP.

## Fraksjonsformenn i Forbundsdagen
*1953–1955 Horst Haasler
*1955–1956 Karl Mocker
*1956–1957 Erwin Feller

## Referanser
Hinterpommern

**Hinterpommern** ("Bakpommern", polsk *Pomorze Tylne*) er del av den historiske, tyske regionen Pommern. I dag er dette en del av Polen, og ligger i det vesentlige innenfor området av  Wojwodskapet Vestpommern. Hinterpommern ble etter freden i Westfalen i 1648, navnet på den del av Pommern som lå øst for Oder.  

Blant de viktigere byer i det gamle tyske Hinterpommern kan nevnes Stargard (i dag *Stargard Szczeciński*, den gamle hovedstaden), Stolp (*Stolp*, den største byen), Kolberg (*Kołobrzeg*), Köslin (*Koszalin*) og Neustettin (*Szczecinek*).

## Referanser
Bloomsbury Publishing

**Bloomsbury Publishing plc** er et uavhengig, London-basert forlag etablert i 1986. Forlaget er mest kjent som forlaget som gir ut *[[Harry Potter]]*-bøkene av J.K. Rowling i Storbritannia (samt resten av den engelsktalende verden unntatt USA). Bloomsbury fikk tittelen «*Publisher of the Year*» i 1999 og 2000.

Andre kjente forfattere på dette forlaget inkluderer blant annet M. I. McAllister og Asbjørn Grønstad.

## Referanser


## Eksterne lenker
*
Immivering

**Immivering** er en magisk form for teleportering i *[[Harry Potter]]*-bøkene av J.K. Rowling. En magiker kan forsvinne (*eksivere*) fra et sted, og med en gang dukke opp igjen (*immivere*) et annet sted. Både eksivering og immivering er typisk fulgt av et skarpt smell, muligens forårsaket av den plutselige bevegelsen i luften som kommer av den plutselige tilstedeværelsen eller mangelen på kroppens volum. Når Harry immiverer sammen med Albus Humlesnurr i *[[Harry Potter og Halvblodsprinsen]]*, får leserne av boken vite at det å immivere medfører en veldig ubehagelig følelse av å klemmes, som om man blir sendt gjennom et trangt gummirør.

Det å immivere blir lært mens magikerne går i sitt sjette år på skolen, det året man blir myndig (17 år i magikersamfunnet). Treningen er vanskelig, og det er en risiko for at man skal splutsje &mdash; fysisk delt mellom to forskjellige lokaliteter, og avhengig av hjelp fra magidepartementets Magiannullerings-patrulje for å bli hel igjen. Splutsjing virker å være vanlig mens man tar immiveringskurset som Galtvort arrangerer for sine sjetteårsstudenter. Merkelig nok vil man ende uskadd, selv om man blir splutsjet. Det virker som om kroppsdelene fortsatt henger sammen på et vis. En magiker må være 17 år og bestå eksamenen i immivering før han kan immivere på egen hånd. Det blir også sett på som en noe upålitelig transportmetode over lengre distanser, og selv de som er erfarne immiverere kan foretrekke andre transportmetoder, som sopelimer, enkelte ganger. Ingen, ikke engang Albus Humlesnurr, er i stand til å immivere til og fra noe sted ved Galtvort på grunn av gamle formler som er lagt på stedet (selv om både Noldus og Krynkel greier det i bok 6), og magikere kan «binde» andre magikere i magiske bånd for å forhindre at de skal immivere (Humlesnurr gjør dette mot flere dødsetere i magidepartementet i *[[Harry Potter og Føniksordenen]]*).
Kaffebrenneriet

**Kaffebrenneriet AS** er en kjede av kaffebarer.

Kjeden ble startet i 1994 av Thomas Pulpan og Steinar Paulsrud, og er inspirert av kaffebartradisjonene på den amerikanske vestkysten. Den første kaffebaren ble startet i et tidligere parfymeri på hjørnet av Thereses gate og Sporveisgata på Bislett. I 1999 kom NorgesGruppen inn på eiersiden da de kjøpte 1/3 av aksjene. I 2000, startet Kaffebrenneriet sitt eget bakeri, Kaffebakeriet, som leverer bakevarer og sjokolade til alle utsalgsstedene. 

Selskapet har i 2019 41 butikker: 34 butikker i Oslo, 4 i Akershus, 2 i Trondheim og 1 i Fredrikstad.

## Eksterne lenker
*
Rømskog kirke

**Rømskog kirke** ligger i Aurskog-Høland kommune i Akershus fylke. Den er en del av Den norske kirke og hører til Østre Borgesyssel prosti i Borg bispedømme.

Opprinnelig sto det en stavkirke på stedet, første gang nevnt i 1369, men antagelig bygget allerede ca. 100 år tidligere. Stavkirken sto frem til 1799. Da ble skipet erstattet med et tømret skip.

Dagens kirke har gjennomgått flere ombygginger og fikk sitt nåværende utseende i 1952&ndash;1957, da den ble restaurert utvendig og innvendig. Tårnet er fra 1892. Orgelet er bygget i 2004 av Mathias Becker. Alteret er fra 1600-tallet, prekestolen i eik fra 1617 og døpefonten er fra rundt 1700.

## Referanser


## Eksterne lenker
* Sigrid og Håkon Christie: Rømskog kirke i «Norges kirker»
* 
* 
* Norske Kirkebygg

## Galleri

Fil:Rømskog kirkegård.JPG|Kirkegården ved Rømskog kirke
Fil:Rømskog kirke - Altertavle.JPG|Rømskog kirke - Altertavle
Fil:Rømskog kirke - prekestol.JPG|Rømskog kirke - prekestol
Kurøen

**Kurøen** er en gård i Rømskog i Aurskog-Høland kommune og er i dag er et kombinert bygdetun og kultursenter. Gården var en gave fra søsknene Melleby til kommunen i 1986. Bygdefolket la da ned rundt 1&nbsp;000 dugnadstimer for å sette stedet i stand.

Gårdens historie går tilbake til 1599. Låven er fra 1800-tallet. Våningsbygningen er bygd i to etapper med en nyere bygning utenpå den gamle. I tillegg finnes både tømret vedskjul, stabbur og smie på gården.

Kurøen var Rømskog kommunes tusenårssted.

## Referanser
Caruaru

**Caruaru** er en by og kommune i delstaten Pernambuco i nordøstregionen av Brasil. Caruaru har om lag 566&nbsp;500 innbyggere (2025) og er sammen med Petrolina de største byene i det indre av delstaten. Byen ble opprinnelig grunnlagt av rømte slaver.

## Galleri

Fil:Caruaru-figuras-de-barro.jpg|Keramikkskulpturer av Lampião og Maria Bonita, Caruaru (Brasil).
Fil:Caruaru-Fafica.jpg|


## Referanser


## Eksterne lenker
* 
* Caruaru, offisielle sider (portugisisk)
* https://web.archive.org/web/20070928215217/http://www.saojoaodecaruaru.com/
* http://www.cprm.gov.br/publique/cgi/cgilua.exe/sys/start.htm?sid=36&infoid=325
Tine (roman)

***Tine*** er en roman av den danske forfatteren Herman Bang, utkommet i København i 1889. Førsteutgaven har 287 sider.

«Tine» er en ung pike som vokser opp som degnens (skolemesterens) datter i en landsby på øya Als på midten av 1800-tallet. «Tine» er av det slaget som tar i et tak og hjelper alle i landsbyen når det trengs. Særlig har hun blitt uunnværlig for familien «Berg», som er innflyttere på stedet. «Berg» er skovridder og ansatt på godset. Samværet med fru «Berg» og sønnen «Herluf» er samtidig blitt uunnværlig for «Tine», og hun blir nesten som et medlem av familien.

Første del av romanen er en bred skildring av arbeid og fest i landsbyen, og Bang makter her å gi liv til et stort antall personer. 

Storpolitiske tildragelser kaster skygger over det idylliske livet på øya. Forholdet til Prøyssen er i ferd med å bli spent, og i et middagsselskap hos baronen når den danske nasjonalismen de store høyder. Snart er krigen en realitet, og livet i landsbyen blir snudd på hodet når prøyssernes bombardement av Dybbøl skanse begynner. I løpet av få dager er godset og hvert eneste hus i landsbyen fylt opp av sårede, blanda med flyktende sivile.

Skovridderen er utkalt til forsvaret av skansen, og har fått sendt kone og barn i sikkerhet. De ekstraordinære omstendighetene gjør at det oppstår en sterk gjensidig tiltrekning mellom «Tine» og «Berg», og midt i død og elendighet gir de etter og får utløp for oppdemte følelser. Men nesten i samme stund mister «Berg» interessen for «Tine», og begynner på et kjærlighetesbrev til kona. Det blir aldri fullført, for snart er han en av de mange falne ved fronten.

«Tine» overveldes av skam, angst og en følelse av å være forlatt, og ser ingen annen mulighet enn å gå i dammen.

I et forord tilegner «Bang» romanen minnet om sin egen mor, og hvordan hun pga. krigen måtte evakuere hjemstedet på Als med ham som lite barn.

## Eksterne lenker
* ''Tine'' som Ebok
Brysthule

**Brysthulen** *(thoraxhulen)* er et hulrom i menneskekroppen som dannes av brystkassens ribbein. Brysthulen er åpen på oversiden slik at luftrør, spiserør, nerver og halspulsårene skal kunne gå fra halsen og ned i brystet, mens den på de andre kantene avgrenses av *ribbeina (costae)* på sidene, av *brystbeinet (sternum)* foran og av *mellomgulvet (diafragma)* nedentil for å beskytte bl. a. *lungene og hjertet*. Brysthulens omfang varierer med tilstanden man befinner seg i; den trekker den seg eksempelvis sammen når man er anspent.
Fellesbetegnelsen på strukturene som ligger omkring midtlinjen i brysthulen og skiller høyre og venstre lunge fra hverandre er *mediastinum.* Disse omfatter bl. a. luftrøret og hovedbronkiene, aorta og lungearteriene, hulvenene og lungevenene, samt spiserøret.
*Nervus vagus*, som hovedsakelig inneholder parasympatiske nervefibre til fordøyelseskanalen, og *nervus phrenicus*, som innerverer mellomgulvet (diafragma), ligger også i *mediastinum*.
Inspirasjonsmusklene (innåndingsmusklene) våre er *diafragma (mellomgulvet)* og *[[Intercostalmuskler|intercostalmusklene]]* (de små musklene som fyller ut mellomrommet mellom ribbeina (costae) våre).
Kondomeriet

**Kondomeriet AS** er et norsk aksjeselskap registrert i 1988. Den første butikken ble åpnet på Galleri Oslo i 1989. Kondomeriet ble solgt til nederlandske Eqom Group i 2021. Firmaet driver salg av sexleketøy som vibrator, dildo, vagina, massasjeoljer, glidemidler, sexy undertøy, kondomer o.l., via nettsalg og i butikker. Per i dag er virksomheten leverandør av erotiske leketøy B2C (*business to customer*) og B2B (*business to business*).

Kondomeriet består av 9 butikker i tillegg til nett- og engrosbutikk. Butikkene finnes både på gateplan i de største byene og på flere store kjøpesentre i Norge, som Strømmen Storsenter, Ski Storsenter, Kløverhuset, Kvadrat og Sandvika Storsenter. Kondomeriet drives fra hovedkontoret på Kolbotn utenfor Oslo.  

Firmaet har i dag en merkevarekjennskap (i Norge) på over 94 %. I 2013 omsatte Kondomeriet for 79,8 millioner kroner. Firmaet flyttet i 2014 varelageret til lokaler hos Bring Warehousing.

## Priser og nominasjoner
* Nettbutikken var i 2009 finalist i klassen Årets nettbutikk (*Bring LOAD*)
* Samme året ble nettbutikken, med design levert av Uniform, nominert til Design Effekt Grand Prix (*Norsk Designråd*)
*Maria K. Ebbestad ble kåret til årets nettredaktør 2012 (Webforum)
* Nettbutikken ble stemt frem til 2.-plass til Årets Nettfavoritt 2013 (*Posten Norge*)
* Kondomeriets Facebookside ble kåret til topp 10 Norge under Oslo Facebook Event 2011 (iQualify)
* Facebooksiden ble videre kåret til en Norges beste sider under Social Media Awards 2013 (Kampanje)
* Nettredaktør og presseansvarlig Maria K. Ebbestad var finalist i Gullenken 2015, i kategorien: Årets Sosiale Medier-Ildsjel
* Kondomeriet var finalist i kategorien: Årets Sosiale Medier merkevare/virksomhet i Gullenken både i 2016 og 2017
* I Gullenken 2017 var de også finalist i kategorien: Årets beste Facebook Page
* Vinner av Gullenken 2017 i kategorien: Årets Beste Kundeservice i Sosiale Medier

## Butikker
*Bergen  - Xhibition
*Bodø - City Nord
*Kristiansand - Sørlandssenteret
*Oslo - Karl Johans gate
*Sandnes - Kvadrat Kjøpesenter
*Sandvika - Sandvika Storsenter
*Ski - Ski Storsenter
*Strømmen - Strømmen Storsenter
*Trondheim - Thomas Angellsgate

## Referanser


## Eksterne lenker
*
Lunge

**Lungene** (*pulmonum*) er det sentrale organet i åndedrettssystemet. De to lungene ligger i brysthulen, på hver sin side av brystskilleveggen (*mediastinum*). De har form som tresidige pyramider og hviler på mellomgulvets to kupler. Innvendig i lungene finner man bronkietreet, som inneholder mange millioner lungeblærer (*alveoler*) og er ansvarlig for blodets tilførsel av oksygen og avsetning for karbondioksid (CO2). En prosess som er absolutt nødvendig for stoffskiftet.

Lungene kan hevdes å være et parti av kroppens indre overflate hvor luft kan komme inn og ut. De er utformet på en slik måte at det området som står for luftskiftet utgjør et areal på ca. 80 kvadratmeter hos et voksent menneske. Hos en rekke dyr er lungene enda større i forhold til kroppen, spesielt hos sjøpattedyr og dyr som løper eller flyr ofte og derfor har behov for større lungekapasitet.

Lungene er kledd med en tynn, gjennomsiktig bindevevshinne (*pleura visceralis*), som ved lungeroten (*hilus*) fortsetter over i brystskilleveggen (som *pleura parietalis*). Hinnen dekker også brysthulens vegg og mellomgulv. Denne sekkelignende hinnen kalles lungesekken og er dobbeltvegget og lufttett. Rommet mellom de to bladene (pleurabladene) av lungehinnen kalles pleurarommet og inneholder en tynn væske, i et svakt undertrykk, som får hinnene til å klebe seg sammen. Denne sammenklistringen medfører at lungene må utvide seg når brystkassen øker i volum. Ved lungeroten går hovedbronkien, lungearterien, lungevenen, lymfeåren og nervebaner inn og ut av lungen. I dette området finnes et antall store lymfeknuter (hilusglandlene).

Lungene er ellers delt i såkalte lungelapper (*lobi*), men høyre og venstre lunge er ikke identisk oppbygget. Hos mennesker har høyre lunge tre lungelapper (over-, midt-, og underlappen) og er størst, mens den venstre kun har to (den midtre mangler) og er mindre. Lungelappene er videre delt i mindre segmenter av bindevevsdrag. 

Forskere har funnet ut at tobakkrøyking er årsak til opptil  genetiske mutasjoner i de aller fleste lungecellene. Disse kan så utvikle seg til kreft. Men hvis man slutter å røyke, klarer de uskadde cellene å vokse og erstatte de ødelagte cellene. Dette gjelder selv for folk som har røykt i mange år.

## Se også
* Åndedrettssystemet
* Luftrør
* Bronkietreet
* Alveoler
* Brysthinnen
* Pleurahulen
* Røyking

### Sykdomsrelatert
* Hjerte-lunge-redning
* Hypoksi
* Kronisk obstruktiv lungesykdom (KOLS)
* Lungebetennelse
* Lungefysioterapi
* Lungekreft
* Pneumothorax (punktert lunge)
* Thoracotomi (åpning av brystkassen)
* Trachealtube (kunstig ventilasjon)
* Pleuraempyem

## Referanser


## Eksterne lenker
* 
* Lungenettet
* Landsforeningen for hjerte- og lungesyke
* Norsk Forening for Lungemedisin
The Fabulous Johnny Cash

***The Fabulous Johnny Cash*** er countryartisten Johnny Cashs tredje album, og hans første på plateselskapet Columbia. Det ble gitt ut i 1958, og kom i en ny utgave i 2002 med seks ekstra spor.

Albumet kom på 19.-plass på Billboard-lista.

## Sporliste
#«Run Softly, Blue River» (Cash) – 2:22
#«Frankie's Man Johnny» (Cash) – 2:15
#«That's All Over» (Jim Glaser) – 1:52
#«The Troubadour» (Cindy Walker) – 2:15
#«One More Ride» (Bob Nolan) – 1:59
#«That's Enough» (Dorothy Love Coates) – 2:41
#«I Still Miss Someone» (Johnny Cash, Roy Cash) – 2:34
#«Don't Take Your Guns to Town» (Cash) – 3:03
#«I'd Rather Die Young» (Harry Smith, Billy Vaughn, Randy Wood) – 2:29
#«Pickin' Time» (Cash) – 1:58
#«Shepherd of My Heart» (Jenny Lou Carson) – 2:10
#«Suppertime» (Ira Stanphill) – 2:50

### Bonusspor
#«Oh, What a Dream» (Cash) – 2:08
#«Mama's Baby» (Cash) – 2:22
#«Fool's Hall of Fame» (Jerry Freeman, Danny Wolfe) – 2:10
#«I'll Remember You» (Cash) – 2:07
#«Cold Shoulder» (Helene Hudgins) – 1:55
#«Walking the Blues» (Cash, Robert Lunn) – 2:12

## Band
*Johnny Cash – Gitar, vokal 
*Al Casey – Gitar  
*Luther Perkins – Gitar 
*Don Helms – Steelgitar  
*Marshall Grant – Bass 
*The Jordanaires – Kor
*Marvin Hughes – Piano  
*Buddy Harman – Trommer 
*Morris Palmer – Trommer 

## Eksterne lenker
*
Felttog

Et **felttog** er en større militær operasjon, og brukes noen ganger om en hel krig.

Opprinnelig forsto man felttog som alle operasjoner en hær utførte fra den dro ut til den returnerte.  Under «kabinettkrigene» i Europa (omtrent 1650 til 1800), hvor man ikke kriget på vinteren, så omhandlet et felttog alle operasjonene i et år, fra en vinterleir til neste vinterleir.  Siden den tid har felttog også ofte betegnet alle de geografisk begrensede operasjonene til en hær (for eksempel felttoget i Nord-Afrika) eller en selvstendig del av krigen som hele.  En krig består derfor noen ganger av flere felttog.  Et eksempel på at en hel krig blir betegnet som felttog er Napoleons felttog i Russland i 1812.

## Se også
* Liste over kriger – inneholder også felttog
G-Sport

**G-Sport** var en norsk kjede av sportsbutikker som inngikk i Gresvig-konsernet som ble etablert av Aksel Gresvig i 1901. Kjedens hovedkontor lå i Oslo.

I 1908 begynte selskapet å utvikle og produsere Diamant-sykler. I 1969 ble G-Sportkjeden etablert. Denne kjeden ble senere formalisert til en franchisekjede. I 2010 ble varehuskjeden G-MAX etablert. I 2016 var det 150 G-Sport- og 17 G-MAX-butikker fordelt over hele Norge.

I 2019 besluttet Gresvig-konsernet å legge ned kjedene G-Sport og G-MAX og omprofilere butikkene til Intersport. Gresvig gikk konkurs i 2020, og 34 av 94 sportsforretninger eid av konsernet ble lagt ned.

## Referanser


## Eksterne lenker
*
Hymns by Johnny Cash

***Hymns by Johnny Cash*** er countryartisten Johnny Cashs fjerde album, og hans andre på plateselskapet Columbia. Det ble gitt ut i 1959, og kom i en ny utgave i 2002 med en alternativ versjon av «It was Jesus».

## Spor
#«It Was Jesus» (Cash) – 2:08
#«I Saw a Man» (Arthur Smith) – 2:36
#«Are All the Children In» (Craig Starrett) – 1:58
#«The Old Account» (tradisjonell) – 2:29
#«Lead Me Gently Home» (W.L. Thompson) – 2:04
#«Swing Low, Sweet Chariot» (tradisjonell) – 1:56
#«Snow in His Hair» (Marshall Pack) – 2:24
#«Lead Me Father» (Cash) – 2:31
#«I Call Him» (Johnny Cash, Roy Cash) – 1:50
#«These Things Shall Pass» (Stuart Hamblen) – 2:20
#«He'll Be a Friend» (Cash) – 2:00
#«God Will» (Marijohn Wilkin, John D. Loudermilk) – 2:24
#«It Was Jesus» (bonusspor) – 2:04

## Band
*Johnny Cash – Gitar, vokal 
*Al Casey – Gitar  
*Luther Perkins – Gitar 
*Don Helms – Steelgitar  
*Marshall Grant – Bass 
*Marvin Hughes – Piano  
*Buddy Harman – Trommer

## Eksterne lenker
*
Maskinkanon

**Maskinkanon** er en kanon med kaliber 20&nbsp;mm eller større som kan avgi automatisk ild med granater i stedet for vanlige prosjektiler.

## Skillet på maskinkanoner og maskingevær
I henhold til Genèvekonvensjonene er det ikke lov å bruke ekspanderende ammunisjon. Dette dekker også granater. Granatammunisjon var imidlertid allerede etablert til kanoner, slik at våpen som ble konstruert for å skyte slik ammunisjon ble klassifisert som kanoner til bruk mot stridsmateriell (kjøretøyer, forsvarsanlegg), mens maskingeværer til bruk mot soldater ikke hadde ekspanderende ammunisjon. I praksis går dette skillet ved omkring 20 mm kaliber, selv om det finnes automatvåpen med større kaliber som skyter ammunisjon uten sprengsats (se for eksempel pilammunisjon) og det finnes ammunisjon helt ned i vanlig riflekalibre som har sprengladning, slik som den britiske de Wilde-ammunsijonen i .303 British brukt i RAFs maskingevær og de tyske *B-patronen* i 7,92 Mauser som ble brukt av skarpskyttere på slutten av krigen. Den norskproduserte multi purpose ammunisjonen til 12,7 mm mitraljøser er med på å viske ut forskjellen, slik at skillet i dag i praksis er avgjort av kaliber, ikke ammunisjonstype.

## Virkemåte
Ammunisjonen til maskinkanon er normalt granater, med en tennsats og et sprenglegeme. Virkningen er derved større enn for tunge maskingevær, som vanligvis skyter helmantlet blyammunisjon. Maskinkanoner ble vanlige rundt andre verdenskrig, og brukes vanligvis i fly, på skip og på stormpanservogner. De brukes mot fly, infanteri og lettpansret kjøretøy eller fartøyer. Ekstremt hurtigskytende maskinkanoner har en gatlingmekansime og kalles roterende kanoner.

Vanlige kalibre for maskinkanoner er 20, 23, 25, 30 og 40 mm.

Det norske Forsvaret bruker 20 mm maskinkanon på stormpanservognen NM135, jagerflyet F-16 og som luftvern. 30 mm brukes på stormpanservognen CV9030N og 40&nbsp;mm som luftvern.
## Galleri

XM307-01.jpg|XM307 25&nbsp;mm bærbar granatkaster
Autocannon MLG27.jpg|MLG 27 fjernstyrt maskinkanon.
Oerlikon-20mm-batey-haosef-2-1.jpg|20&nbsp;mm Oerlikon, en tidlig maskinkanon
30 mm.jpg|30mm × 113&nbsp;mm skudd ladet inn i M230 maskinkanon



## Se også
* Maskingevær

## Referanser
Brysthinnen

**Brysthinnen** *(pleura)* eller lungehulen dekker innsiden av brysthulen og danner brysthinnesekken. Brysthinnesekken består av to slimhinner med spesialceller som produserer væske. Denne væsken justerer lungenes bevegelighet slik at friksjon ikke oppstår.

Lungene er omsluttet av brysthinne. Den består av et enlaget plateepitel som hviler på noe fibret bindevev. Pleura omgir hele lungen, bortsett fra lungeroten, radix pulmonis, der hovedbronkiene går inn i lungen. Den delen av pleura som dekker lungeoverflaten, kalles den *viscerale* pleurahinnen (pleura viceralis). Den andre delen, som dekker innsiden av brystveggen, kalles den *parietale* pleurahinnen (pleura parietalis). De to plevrahinnene er atskilt av en smal spalte, pleurahulen, som i likhet med perikardhulen og peritonealhulen inneholder litt væske. Plevravæsken gjør at pleurahinnene glir nesten friksjonsløst over hverandre. Væsken fungerer også slik at pleurahinnene ikke kan trekkes fra hverandre under ventilasjonen.
Petrolina

**Petrolina** er en by og kommune i delstaten Pernambuco i nordøstregionen av Brasil. Byen ligger ved elva São Francisco og har om lag 190&nbsp;000 innbyggere.

## Referanser


## Eksterne lenker
* 
* http://www.cprm.gov.br/publique/cgi/cgilua.exe/sys/start.htm?sid=36&infoid=325
Emily Dale

**Emily Dale** er en skuespiller som spilte rollen som Rumpeldunk-spilleren Katti Bull i de to første *[[Harry Potter]]*-filmene.

## Filmografi

## Eksterne lenker
*
Shefali Chowdhury

**Shefali Chowdhury** (født 1989) er en walisisk skuespiller.

Hun er vokst opp i en konservativ muslimsk familie med opprinnelse fra Bangladesh. Hennes foreldre emigrerte til Storbritannia fra Sylhet, Bangladesh, trolig i 1960-årene, da mange emigrerte fra Bangladesh til Storbritannia.

Chowdhury spiller rollen som «Parvati Patil» i *[[Harry Potter og Ildbegeret (film)|Harry Potter og Ildbegeret]]*, som var «Harry Potter»s følge på juleballet. Tidligere har hun hatt en ukreditert rolle i *[[Kannathil Muthamittal]]* (2002).

## Referanser


## Eksterne lenker
* 
*
Jettegryte

**Jettegryte** er et glatt og ofte sylindrisk hull (en grop, fordypning) i fast fjell. Jettegryter har oppstått ved at en breelv har satt stein og grus i turbulent bevegelse under isen. Bredde og dybde på jettegryter varierer fra noen få desimeter til mange meter. Nord-Europas dypeste og bredeste jettegryte finner en i Helvete i Innlandet.

En sjeldnere brukt forklaring er at gryten dannes ved kavitasjon under isbreen, der vanntrykket gir en temperatur som eroderer frem gryten.

Navnet kommer av jette (troll eller kjempe). 

Jettegryter kan være attraktive badeplasser, fordi vannet varmes opp på fjellet og samles i jettegrytene. Jettegryten i Kvinesdal kalt Heksegryten er en veldig populær badeplass lokalt. I 2003 og 2006 skjedde det dødsulykker under bading i jettegryter i Farå og Otra i Setesdal.

På 1700-tallet var folk åpne for at jettegryter kunne skyldes geologiske fenomener, men da sogneprest Johan Nicolai Wilse omtalte dem i sin beskrivelse av Spydeberg i 1779, hellet han mer til den tanken at de var menneskeskapte når de fantes på steder der det ikke var vann. I Sverige forbandt man dem med Olav den hellige og kalte dem ofte «St. Oles gryter», og de gikk for å kunne helbrede sykdom om man kastet penger nedi, forteller han. Han nevner en spiralformet jettegryte ved Vestby prestegård. Wilse mente den var laget av munker, «som havde Tiid nok til saa langsomt Arbeide; her blev da en forunderlig følgelig snart en hellig Kilde, ey større end man deraf kunde optage det nedkastede Offer.» Wilse forbinder munker med griskhet og falske mirakler. 

I sin beskrivelse av Halden med Fredriksten festning forteller ingeniøroffiser E.H. Hoff at distriktet er rikt på jettegryter. Særlig den ved gården Nærsrød forbauser ham, for den befinner seg ca. 340 fot over havoverflaten. Da ser heller ikke han annen mulig forklaring enn at den må være menneskeskapt: «De ellers dovne og ørkesløse Munke vare dog visstnok flittige, og flittige med Vittighed, saasnart samme kunde forøge deres Fordele, hvorpaa haves altfor mange Exempler.»

Foslie beskrev i 1920 Brofosshølen i Tunhøvd som da ble antatt å være Norges største jettegryte. Etter oppsetting av Tunhøvd-dammen ble vannet ledet bort og en avlang jettegryte på 35 meters lengde kom til syne. Den er 10 meter bred og omkring 12-15 meter dyp.

## Referanser


## Eksterne lenker
* 
* Naturfenomener: jettegryter
Pansertropper

**Pansertropper** eller **mekaniserte tropper** er militære tropper som bruker pansrede kjøretøyer. Vanligvis betyr dette avdelinger med stridsvogner eller mekanisert infanteri.

I det norske forsvaret er denne typen tropper vanligvis kavaleriets domene.

## Se også
* Stridsvogn
* Pansret personellkjøretøy
* Stormpanservogn
Barad Eithel

**Barad Eithel** er et fiktivt fort fra J.R.R. Tolkiens verden Midgard i det første tidevervet. Fortet ble bygd av alven Fingolfin. Barad Eithel ble bygget i de østre høydene i fjellkjeden Ered Wethrin, og lå ved kilden til den store elva Sirion.
Richard von Friesen

**Richard [[friherre|Freiherr]] von Friesen** (født 9. august 1808 i Thürmsdorf i Sachsen i Tyskland, død 25. februar 1884 i Dresden) var en saksisk politiker.

## Liv og virke
### Bakgrunn
Friesen, som tilhørte en friherrelig adelsslekt, studerte fra 1825 ved Bergakademie Freiberg og arbeidet ved Geognostische Landesuntersuchung Sachsens. Han oppgav imidlertid arbeidet som geolog til fordel for videre studier mellom 1829 og 1832 i Göttingen og Leipzig.

### Politisk karriere
I 1834 trådte han inn i den saksiske statstjenesten. Under maioppstanden i Dresden ble Friesen, som arbeidet som råd i innenriksministeriet, utnevnt til innenriksminister den 6. mai 1849. Etter at han gikk av som minister i juni 1853 ble han kretsdirektør i Zwickau. I 1858 ble han igjen medlem av regjeringen i kongeriket Sachsen, som finansminister. Han gjaldt som kritiker av statsminister Friedrich Ferdinand von Beust, en erklært motstander av Bismarck.

Under den prøyssisk-østerrikske krig i 1866 tilhørte han landskommisjonen som overså regjeringen av kongeriket i kong Johann Is fravær. I denne egenskap undertegnet Friesen i Berlin den 21. oktober 1866 fredsavtalen mellom Sachsen og Preussen. Samme år ble han utnevnt til Sachsens utenriksminister.

I 1869 ble Friesen også generaldirektør for kunst- og vitenskapssamlingene i Dresden.

Som saksisk utenriksminister reiste Friesen i oktober 1870 sammen med Rudolf von Delbrück til Versailles og deltok i forhandlingene og avtaleslutningene med Storthertugdømmet Hessen, Baden og kongeriket Württemberg om en tysk rikssamling.

Som etterfølger etter  Johann Paul von Falkenstein ble Friesen den 1. oktober 1871 utnevnt til formann for regjeringen (statsminister) i kongeriket Sachsen. Han beholdt denne stillingen til han gikk av med pensjon den 1. oktober 1876.

I 1880 utkom han memoarer, *Erinnerungen aus meinem Leben*, i to bind. Memoarene fikk Beust til å skrive motskriftet *Erinnerungen zu Erinnerungen*, som utkom 1881. Også historikeren Theodor Flathe reagerte med skriftet *Die Memoiren des Herrn von Friesen* svært kritisk på verket.

Richard Freiherr von Friesen var æresborger av Dresden og Zwickau.

## Referanser
AGF Serval

**Serval** er et lettpansret kjøretøy  fra tyske AGF laget for oppklaring. Det er bygget på en Mercedes-Benz G270 CDI.

Kjøretøyet kan utstyres med en 12,7 mm mitraljøse eller 40 mm automatisk granatkaster på veltebøylen, og MG-3 mitraljøser framme og bak.  I tillegg har det 10 røykgranatkastere for å dekke retrett.

Motoren er en DC 270 CDI turbodiesel som yter 115 kW fra Mercedes-Benz.  Den driver alle fire hjulene gjennom en automatisk femtrinns girkasse.  

Foran er det montert en vinsj for selvbergning.

Serval er i tjeneste i Tyskland.

## Eksterne lenker
* Bildegalleri (tysk)
* Enda et bildegalleri  (tysk)
Alfred von Fabrice

**Georg Friedrich Alfred greve von Fabrice** (født 23. mai 1818 i Quesnoy-sur-Deule ved Lille, død 25. mars 1891 i Dresden) var en saksisk general av kavaleriet og fra 1876 til sin død formann for regjeringen (statsminister) i kongeriket Sachsen.

## Liv og virke
### Bakgrunn
Fabrice ble født under den franske okkupasjonen som sønn av en saksisk generalløytnant.

### Karriere
Han trådte 1831 fra kadettkorpset inn i det saksiske rytteri. Som rittmester deltok han i den slesvig-holstenske krig i 1849, og ble 1850 kalt til generalstaben, og var som oberst mellom 1863 og 1864 generalstabssjef for forbundseksekusjonskommandoen i Holsten.

1865 ble Fabrice befordret til generalmajor og sjef for generalstaben. Han deltok i den prøyssisk-østerrikske krig i 1866, hvor Sachsen deltok på Østerrikes side mot Preussen, og tjenestegjorde under kronprins Albert av Sachsen i det saksiske armékorps i Bøhmen med stor suksess.

Etter fredsslutningen ble han i oktober betrodd ledelsen av det saksiske krigsministerium, og i desember befordret til generalløytnant. Fabrice sluttet med Preussen den militærkonvensjon som kom til å bestå i mange tiår, og gjennomførte raskt omdannelsen av den saksiske armé til det 12. armékorps i Det nordtyske forbund etter prøyssisk mønster.

Ved utbruddet av den fransk-prøyssiske krig i 1870 ble Fabrice generalguvernør for det 12. armékorps' distrikt, og ble sent 1870 kalt til Versailles, hvor han ledet forvaltningen av de besatte nordlige franske departementer. Under våpenstillstanden ble Fabrice i Frankrike som rikskansler Bismarcks representant og formidlet under gjennomføringen av fredsforberedelsene. Han mottok senere en takk for sin innsats av riket.

I juni 1871 reiste Fabrice tilbake til Dresden og ble 1873 befordret til general av kavaleriet. Han reformerte hærens indre organisasjon, og rettet sin oppmerksomhet mot bygning av kaserner for hæren, som tidligere hadde hatt mangelfull innkvartering. Han bygget en militærkaserne i Albertstadt i Dresden som for sin tid var et mønstergyldig forbilde.

Fabrice ble i november 1876 utnevnt til formann for statsministeriet (statsminister) og overtok 1882 også embedet som utenriksminister. Ved sitt 50 års tjenestejubileum i 1884 ble han av kong Albert I av Sachsen opphøyet i grevestanden.

Grev Georg Friedrich Alfred von Fabrice døde 25. mars 1891 i Dresden.

## Referanser


## Litteratur
* 
* Angela von Gans, Monika Groening: *Die Familie Gans 1350-1963*. Verlag Regionalkultur, 2006, ISBN 3-89735-486-1
* Anna Fabrice-Asseburg, Andrea Engi, Manfred Beyer: *Alfred Graf von Fabrice. Die Familiengeschichte des königlich-sächsischen Staats- und Kriegsministers*. Beyer Verlag Sachsen für Kultur und Geschichten, Dresden 2008, ISBN 3-9809520-8-8
* Max Dittrich: ''Staatsminister General Graf Fabrice: Sein Leben und sein Streben'', Druck und Verlag A. Arnold, Dresden 1891, 156 Seiten.
* Larrass: Geschichte des Königl. Sächs. 6. Infanterie-Regiments No. 105, Druck und Verlag Giesecke & Devrient, Dresden 1887, 603 Seiten.
Friedrich Ferdinand von Beust

**Friedrich Ferdinand greve von Beust** (født 13. januar 1809 i Dresden; død 23. oktober 1886 på Schloss Altenberg i Niederösterreich) var en saksisk og østerriksk politiker.

Beust var fra 25. oktober 1858 til 15. august 1866 formann for regjeringen (statsminister) i Kongeriket Sachsen. Han vant stor innflytelse over kong Johann I av Sachsen. Beust så seg som motstander av den prøyssiske statsminister Otto von Bismarck og førte Sachsen inn i den prøyssisk-østerrikske krig på Østerrikes side. Etter nederlaget i slaget ved Königgrätz trådte han tilbake, og slo seg ned i Østerrike.

Beust var fra 1866 til 1871 østerriksk og deretter østerriksk-ungarsk utenriksminister, fra 1867 også østerriksk statsminister og fra 1868 med tittelen rikskansler. Han gjennomførte kompromisset med Ungarn i 1867 og overvåket innføringen av den nye forfatningen.

Etter at han gikk av som rikskansler i 1871 ble han østerriksk-ungarsk ambassadør i London og fra 1878 til 1882 i Paris. Hans etterfølger som utenriksminister var grev Gyula Andrássy.

Hans eldre bror Friedrich Constantin var *Oberberghauptmann* i Sachsen og generalinspektør for bergverkene i Cisleithanien. En av hans etterkommere er bystaten Hamburgs regjeringssjef, Ole von Beust.

## Referanser


## Eksterne lenker
* 
* Jonas Flöter: ''Friedrich Ferdinand von Beust im Visier seiner politischen Gegner - zur Entstehung eines Negativ-Bildes in der Geschichtsschreibung'', Redemanuskript, 2001
Fjerde tideverv

Det **fjerde tidevervet** er en tidsalder fra J.R.R. Tolkien fiktive verden Midgard.

Det fjerde tidevervet begynte etter at Sauron var slått for godt, da den ene ringen endelig var blitt ødelagt, og alvene forlot Midgard for å dra til det Ytterste Vest.

Tolkiens skrifter og bøker gir ikke informasjon om mer enn de første få årene av dette nye tidevervet, så det er ikke kjent når det sluttet eller om hva som skjedde.

Dette tidevervet ble (antakelig) merket av gjenoppbygningen av de Númenoreanske eksil-kongerikene (Arnor og Gondor), mennenes endelige høydepunkt og bortgangen av de siste alvene som forlot Midgard for å dra til Valinor.

Tolkien sa at han trodde at avstanden mellom slutten på det tredje tidevervet og det 20. århundre var omtrent 6000, og at i 1958 skulle det vært enden på *det femte tidevervet* hvis det fjerde og det femte tidevervet var omtrent like lange som det andre og det tredje tidevervet. Til tross for dette skrev han i et brev i 1958 at han trodde at tidevervene ble kortere og at det derfor heller nærmet seg slutten på det *sjette tidevervet* heller enn det femte. 

Se også: det første tideverv, det andre tideverv og det tredje tideverv

## Tidslinje fra det fjerde tidevervet
Lengden er uviss

*Ifølge [[Gondor]]s tidsregning, begynte det fjerde tidevervet den 25. mars [[T.T.]] 3021. Siden mange av de følgende årstallene er datert etter [[Sysselregning]], er det noe vanskelig å plassere dem helt riktig.*.
*6 – Peregrin Tók gifter seg med Diamanda av Langekleiv
*(Upresis dato) – Elfwin, sønn av Éomer og Lóthiriel, blir født 
*(Upresis dato) – Elboron, sønn av Faramir og Éowyn, blir født 
*(Upresis dato) – Durin VII, sønn av Thorin III Steinhjelm, blir født 
*13 – Peregrin Tók blir den 32. Thegnen av Hobsyssel 
*15 – Glóin, far av Gimli, dør. 
*34 – Prins Imrahil dør, og hans sønn Elphir overtar tittelen som prins av Dol Amroth 
*41 – *Holfast Gartner*, sønn og arving av *Frodo Gartner*, blir født 
*43 – Eldarion sønn av Aragorn og Arwen blir født
*61 – Samvis Gamgod forlater Midgard via Mithlond 
*63 – Muntiadok Brennibukk, alder 102, og Pippin forlater Hobsyssel for å bo i Gondor; Éomer dør, alder 93 år. Hans sønn Elfwin overtar Rohans trone 
*67 – Prins Elphir sønn av Imrahil, 23. prins av Dol Amroth, dør. Elphirs sønn Alphros overtar tittelen 
*80 – Harding fra Åsene blir født, Sam Gamgods arving og tipp-oldesønn 
*83 – Faramir dør, alder 120. Hans sønn Elboron overtar tittelen som prins av Ithilien og Riksforstander av Gondor. 
*91 – Dwalin bror av Balin dør, alder 341. 
*95 – Prins Alphros av Dol Amroth, sønn av Elphir dør. 
*120 – Aragorn, Konge av det Gjenforente riket av Arnor og Gondor, dør, i en alder av 210 år hvorav 122 år som konge; Aragorns sønn Eldarion overtar Gondors trone. Ifølge legenden skal Legolas, ved Aragorns død, ha bygd et skip og seilt til det ytterste vest, og tatt med seg Gimli (som nå var en gammel dverg).
*121 – Arwen dør, alder 2901 år 
*172 – Det ble laget en kopi av Vestmarks røde bok
*185 – Harding fra Åsene, Sam Gamgods arving, dør.
Ole von Beust

**Ole von Beust** (fullt navn *Carl-Friedrich Arp Ole [[friherre|Freiherr]] von Beust*, født 1955) er en tysk konservativ politiker. Fra 2001 til 2010 var han førsteborgermester (og dermed regjeringssjef) i den tyske bystaten Hamburg. Fra 1. november 2007 til 1. november 2008 var han også president for Forbundsrådet.

## Familie
Han er sønn av Achim-Helge Freiherr von Beust og Hanna Freifrau von Beust, og er en etterkommer etter grev Friedrich Ferdinand von Beust, som var statsminister i Sachsen og senere utenriksminister og rikskansler i Østerrike-Ungarn.

Faren var en av grunnleggerne av CDU i Hamburg og den første lederen for Junge Union i Hamburg. Han var lenge CDUs eneste bydelsordfører i Hamburg, og ble derfor kalt «baronen av Wandsbek» (baron er tiltaleformen for en friherre). Ole von Beusts mor Hanna er halvt jødisk. Derfor måtte foreldrene flykte under nasjonalsosialismen.

Fyrstinnen av Stolberg-Wernigerode er hans kusine, mens hertuginnen av Meiningen var hans grandtante.

## Politisk karrière

Han trådte inn i CDU i 1971 og ble etter sin Abitur (artium) i Hamburg i 1973 assistent ved CDUs fraksjon i bystatens *borgerskap* (parlament). Fra 1975 studerte han jus. Han var leder for Junge Union i Hamburg fra 1977 til 1983, og ble innvalgt i *borgerskapet* i 1978. Han tok sin første juridiske statseksamen i 1980, og den annen statseksamen i 1983. Han har siden arbeidet som advokat.

Han ble medlem av styret i CDU i Hamburg i 1992, og er siden 1998 medlem av CDUs nasjonale styre.

I 1993 ble han formann for CDUs borgerskapsfraksjon i Hamburg, og i 1997 var han toppkandidat ved delstatsvalget. Ved valget i 2001 tapte CDU mange stemmer, og fikk bare 26,2 %, mens SPD med 36,5 % forble største parti. Men CDU dannet overraskende en koalisjonsregjering med Partei Rechtsstaatlicher Offensive (19,4 %) og FDP (5,1 %), og Ole von Beust ble valgt til delstatens nye regjeringssjef den 31. oktober samme år.

1. november 2007 ble han president for Forbundsrådet, da det var delstaten Hamburgs tur til å inneha dette vervet. Som president for Forbundsrådet er han også den tyske presidentens stedfortreder.

Ved delstatsvalget i Hamburg 4. februar 2008 fikk CDU 42,6 %, og dannet en ny koalisjon med De grønne.

I 2003 oppstod en skandale da Beust gav sin viseborgermester Ronald Schill sparken. Schill outet ham som hevn som homofil og beskyldte ham for å ha utnevnt en mann han hadde et kjærlighetsforhold til, til senator. Uttalelsene fra Schill ble av mange oppfattet som homofobe. Beust avviste beskyldningen om å ha blandet privatliv og politikk. Hans far bekreftet siden at sønnen faktisk var homofil. Ole von Beust anser selv dette som en privatsak, og avstår fra å kommentere spørsmålet.

## Referanser


## Eksterne lenker
* 
* Hjemmeside
*